ᱫᱤᱯᱟᱞᱤ ᱵᱚᱨᱴᱷᱟᱠᱩᱨ

ᱫᱤᱯᱟᱞᱤ ᱵᱚᱨᱴᱷᱟᱠᱩᱨ (᱓᱐ ᱡᱟᱱᱩᱣᱟᱨᱤ ᱑᱙᱔᱑ - ᱒᱑ ᱰᱤᱥᱮᱢᱵᱚᱨ ᱒᱐᱑᱘) ᱫᱚ ᱟᱥᱟᱢ ᱨᱤᱱᱤᱡ ᱢᱤᱫ ᱥᱮᱨᱮᱧᱤᱭᱟᱹ ᱟᱨᱵᱟᱝ ᱥᱮᱨᱮᱧ ᱨᱩᱥᱤᱠᱟᱭ ᱛᱟᱦᱮᱸ ᱠᱟᱱᱟ ᱾  ᱩᱱᱤ ᱫᱚ "ᱟᱥᱟᱢ ᱨᱤᱱᱤᱡ ᱠᱩᱭᱞᱤ" ᱧᱩᱛᱩᱢ ᱛᱮ ᱟᱹᱰᱤ ᱜᱮ ᱩᱯᱨᱩᱢ ᱛᱟᱦᱮᱸ ᱠᱟᱱ ᱛᱟᱭᱟ ᱾          ᱥᱮᱨᱢᱟ ᱑᱙᱕᱘ ᱨᱮ ᱟᱡ ᱫᱚ ᱥᱮᱨᱮᱧ ᱡᱤᱭᱚᱱ ᱫᱚᱭ ᱮᱛᱚᱦᱚᱵ ᱞᱮᱫ-ᱟ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱜᱩᱣᱟᱦᱟᱴᱤ ᱠᱷᱚᱱ ᱾ ᱥᱮᱨᱢᱟ ᱑᱙᱗᱖ ᱨᱮ ᱟᱡ ᱫᱚ ᱧᱩᱛᱩᱢᱟᱱ ᱵᱟᱰᱚᱦᱤᱭᱟᱹ ᱟᱨ ᱪᱤᱛᱟᱹᱨᱤᱭᱟᱹ ᱱᱤᱞ ᱯᱚᱵᱚᱱ ᱵᱚᱨᱩᱣᱟ ᱴᱷᱮᱱ ᱮ ᱡᱟᱶᱟᱭ ᱞᱮᱱᱟ ᱾ ᱩᱱᱤ ᱫᱚ ᱥᱮᱨᱢᱟ ᱑᱙᱙᱘ ᱨᱮ ᱯᱩᱱᱟᱜ ᱡᱚᱛᱚ ᱠᱷᱚᱱ ᱞᱟᱯᱷᱟᱝ  ᱱᱟᱜᱟᱨᱤᱭᱟᱹ ᱢᱟᱹᱱ ᱯᱚᱫᱽᱢᱚᱥᱨᱤ  ᱛᱮᱠᱚ ᱢᱟᱹᱱ ᱢᱟᱱᱚᱛ ᱞᱮᱫᱮᱭᱟ ᱾ 

 ᱮᱛᱚᱦᱚᱵ ᱡᱤᱭᱚᱱ 

ᱵᱚᱨᱴᱷᱟᱠᱩᱨᱟᱜ ᱡᱟᱱᱟᱢ ᱫᱚ ᱟᱥᱟᱢ ᱨᱮᱱᱟᱜ ᱥᱤᱵᱽᱥᱟᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱚᱱᱟᱨᱤ ᱨᱮ ᱵᱤᱥᱣᱚᱱᱟᱛᱷ ᱵᱚᱨᱴᱷᱟᱠᱩᱨ ᱟᱨ ᱪᱚᱸᱫᱽᱨᱚᱠᱟᱱᱛᱤ ᱫᱮᱵᱤ ᱴᱷᱮᱱ ᱮ ᱡᱟᱱᱟᱢ ᱞᱮᱱ ᱛᱟᱦᱸᱫ ᱾  Suchibrata Ray, Silpi Dipali Barthakuror 71 Sonkhyok Jonmodin, Amar Asom, 31 January 2012, accessed date: 03-02-2012

 ᱥᱮᱨᱮᱧ ᱡᱤᱭᱚᱱ 

ᱵᱚᱨᱴᱷᱟᱠᱩᱨ ᱫᱚ ᱟᱡᱟᱜ ᱠᱮᱨᱤᱭᱚᱨ ᱨᱮᱱᱟᱜ ᱮᱛᱚᱦᱚᱵ ᱫᱚ ᱢᱤᱫ ᱥᱮᱨᱮᱧᱤᱭᱟᱹ ᱞᱮᱠᱟᱛᱮᱭ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱛᱤᱱ ᱡᱚᱦᱚᱜ ᱩᱱᱤ ᱪᱟᱱᱚᱪ ᱟᱨᱮ ᱨᱮᱭ ᱚᱞᱚᱜ ᱠᱟᱱ ᱡᱚᱦᱚᱜ ᱮ ᱥᱮᱨᱮᱧ ᱮᱫ ᱛᱟᱦᱮᱸᱫ  ᱑᱙᱕᱘ ᱥᱟᱞᱮᱨᱮ ᱩᱱᱤ ᱫᱚ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱜᱩᱣᱟᱦᱟᱴᱤ ᱨᱮ 'ᱢᱚᱣᱨ ᱵᱚᱯᱮ ᱞᱟᱦᱚᱨᱤ' ᱟᱨ 'ᱞᱚᱪᱷᱚᱱ ᱵᱚᱨᱚᱯᱷᱩᱠᱚᱱ ᱑᱙᱕᱙' ᱯᱷᱤᱞᱤᱢ ᱞᱟᱹᱜᱤᱫ ᱥᱮᱨᱮᱧ "ᱡᱚᱣᱵᱚᱱ ᱚᱢᱚᱱᱤ ᱠᱚᱨᱮᱪᱮᱸᱱᱫᱚᱝᱦ"   ᱥᱮᱨᱮᱧ ᱞᱮᱫ ᱛᱟᱦᱮᱸᱫ ᱾

 ᱟᱯᱚᱱ ᱡᱤᱭᱚᱱ 

ᱵᱚᱨᱴᱷᱟᱠᱩᱨ ᱫᱚ ᱟᱡᱟᱜ ᱢᱩᱪᱟᱹᱫ ᱥᱮᱨᱮᱧ "ᱞᱤᱛᱳ ᱱᱟᱡᱤ ᱵᱳᱭᱤ" ᱥᱮᱨᱮᱧ ᱞᱮᱫ-ᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱢᱤᱫ ᱜᱟᱺᱦᱤᱨ ᱢᱚᱴᱚᱨ ᱱᱭᱩᱨᱟᱱ ᱵᱮᱢᱟᱨ ᱨᱮᱭ ᱯᱟᱲᱟᱣ ᱮᱱᱟ ᱡᱟᱦᱟᱸ ᱠᱷᱟᱹᱛᱤᱨ ᱩᱱᱤ ᱫᱚ ᱟᱡᱟᱜ ᱥᱮᱨᱮᱧ ᱨᱮ ᱱᱟᱥᱮ ᱮᱴᱠᱮᱴᱚᱬᱮ ᱥᱟᱢᱟᱝ ᱦᱩᱭ ᱟᱫᱮᱭᱟ ᱾ ᱟᱨ ᱚᱱᱟ ᱠᱷᱟᱹᱛᱤᱨ ᱩᱱᱤ ᱫᱚ ᱪᱟᱠᱟᱢᱟᱹᱪᱤ ᱵᱮᱵᱷᱟᱨ ᱞᱟᱹᱜᱤᱫ ᱮ ᱵᱚᱲᱦᱮ ᱮᱱᱟ ᱾ ᱑᱙᱗᱖ ᱥᱟᱞᱮ ᱨᱮ ᱩᱱᱤ ᱫᱚ ᱧᱩᱛᱩᱢᱟᱱ ᱥᱤᱧᱚᱛᱤᱭᱟᱹ ᱵᱟᱰᱚᱦᱤᱭᱟᱹ ᱵᱤᱱᱚᱱᱫᱟ ᱪᱚᱸᱫᱽᱨᱚ ᱵᱮᱨᱣᱟ ᱠᱷᱚᱱ ᱢᱤᱫ ᱧᱩᱛᱩᱢᱟᱱ ᱥᱤᱧᱚᱛᱤᱭᱟᱹ ᱵᱟᱰᱚᱦᱤᱭᱟᱹ ᱟᱨ ᱪᱤᱛᱟᱹᱨᱤᱭᱟᱹ ᱱᱤᱞ ᱯᱚᱣᱚᱱ ᱵᱚᱨᱩᱣᱟ ᱥᱟᱶ ᱵᱟᱯᱞᱟ ᱥᱟᱹᱜᱟᱹᱭ ᱮ ᱡᱚᱲᱟᱣ ᱞᱮᱫ-ᱟ ᱾ 

ᱵᱚᱨᱴᱷᱟᱠᱩᱨ ᱫᱚ ᱟᱹᱰᱤ ᱡᱤᱞᱤᱧ ᱚᱠᱛᱚ ᱫᱷᱟᱹᱵᱤᱡ ᱵᱮᱢᱟᱨ ᱨᱮ ᱯᱟᱲᱟᱣ ᱠᱟᱛᱮ ᱒᱑ ᱰᱤᱥᱮᱢᱵᱚᱨ , ᱒᱐᱑᱘ ᱨᱮ ᱜᱩᱣᱟᱦᱟᱴᱤ ᱨᱮᱱᱟᱜ ᱱᱮᱢᱟᱠᱮᱨ ᱦᱚᱥᱯᱟᱛᱟᱞ ᱨᱮ ᱡᱤᱣᱤᱵᱟᱹᱛᱤ ᱛᱟᱭ ᱤᱬᱤᱡ ᱮᱱᱟ ᱾

 ᱢᱟᱹᱱ ᱥᱤᱨᱯᱷᱟᱹ 

ᱵᱚᱨᱴᱷᱟᱠᱩᱨ ᱫᱚ ᱟᱹᱰᱤ ᱫᱷᱟᱣ ᱮ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱑᱙᱙᱐-᱙᱒ ᱨᱮ ᱥᱟᱶᱛᱟᱨᱤ ᱟᱨ ᱞᱟᱹᱭ ᱞᱟᱠᱪᱟᱨ ᱥᱮᱨᱮᱧ ᱞᱟᱹᱜᱤᱫ ᱯᱚᱫᱽᱢᱚᱥᱨᱤ ᱥᱤᱨᱯᱷᱟᱹ ᱛᱮ ᱾

ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱵᱟᱰᱚᱦᱤ ᱨᱮ ᱟᱡᱟᱜ ᱮᱱᱮᱢ ᱠᱷᱟᱹᱛᱤᱨ ᱯᱚᱫᱽᱢᱚ ᱥᱨᱤ (᱑᱙᱙᱘)

ᱥᱤᱞᱤᱯᱤ ᱵᱚᱴᱟ (᱒᱐᱑᱐) ᱟᱥᱟᱢ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱾

ᱥᱮᱰᱩ ᱚᱥᱳᱢ ᱞᱚᱠᱷᱤᱠᱟ ᱥᱚᱢᱤᱛᱤ ᱦᱚᱛᱮᱛᱮ ᱟᱭᱰᱩ ᱦᱮᱸᱰᱤᱠ ᱥᱤᱞᱯᱤ ᱮᱣᱟᱨᱰ (᱒᱐᱑᱒) ᱾

 ᱥᱟᱹᱠᱷᱭᱟᱹᱛ